3 Suid-Afrikaners het pas 1 km in die ysige water van Antarktika geswem. Hulle het in water van minus 1.4 grade Celsius in swembroeke geswem en saam met 11 ander swemmers 'n wêreldrekord opgestel. Lees meer
Luister vanaand na dié loslittige prulspel propvol kinkels en kabels. Dit is Esther von Waltsleben se debuut-radiodrama. Lees meer
Luister na wat alles vermag kan word wanneer sangers hulle stemme saamvoeg ten bate van liefdadigheid. Daar is Band Aid, die supermusiekgroep van 1984 se lied Do they know it's Christmas? Daar is ook die groot fondsinsamelingkonserte van Pavarotti en vriende, George Harrison se se Bangladesh, en Kamahl met The Elephant Song. Luister ook na die onlangse projek waar 50 sangers saamgespan het om Johnny Clegg se lewe en loopbaan te vier deur sy lied The Crossing op te neem.
Prof. Gerhard van Huyssteen praat met Ina Strydom oor taalpotgooie, of soos hy dit stel podsendings. Van die internasionale weergawes waarna hy verwys, is Talk the Talk, That's what they say, Lingthusiasm, All things linguistic.com en History of English podcasts.
'n Skuldkenner deel sy idees vir 'n goedkoper Kersfees. 'n Versekeraar verduidelik hoe jy moet verseker wanneer jy jou huis vir die vakansieseisoen uitverhuur. En 'n koskenner het wenke vir smaaklike, maar ekonomiese etes tydens die feesseisoen.
Jacqui January gesels in die gees van Kersfees met 'n vrou wie se man al meer as 20 jaar met Motorneuronsiekte leef, oor hoe MNS sy lewe en houding positief verander het. Sy vertel van "geskenke" van hom aan haar, en van haar aan hom vir Kersfees. En Fanie du Toit gesels met 'n jong man wat kanker in sy oë gekry het toe hy nege maande oud was. Hy is blind, maar bly positief, en deur sy kennis van tegnologie help hy ander blindes.
Lise Roberts praat met Jahni de Villiers van Agri SA oor werkskepping in landelike gebiede. Daar is 'n gesprek met 'n saalmaker, Ben Liebenberg, wat die saals voorsien het vir 'n perde-uithourit in Mongolië. Christo Bester van die LWO Werkgewersorganisasie vertel waarom dit belangrik is dat werknemers se werksure aangeteken word.
Varkprodusente kry in 2019 'n geleentheid om 'n internasionale varksimposium by te woon. Die Ensminger-simposium word aanstaande jaar vir die eerste keer in Suid-Afrika aangebied. Daar is 'n gesprek met Petrus van Rensburg oor 'n kruisteelstelsel wat hy bedryf met Herefords en Drakensbergerbeeste. En dr. John Purchase van Agbiz het onlangs 'n merietetoekenning van die Franse ontvang.
Eloise Pretorius praat met dr. Johann Strauss van die Wes-Kaapse Departement van Landbou en seniornavorser in die Direktoraat Plantwetenskappe. Hy is ook 'n kenner op die gebied van volhoubare produksiestelsels, en is passievol oor bewaringslandboupraktyke. Hy vertel van 'n destydse besoek aan die Iguazu-valle in Suid-Amerika wat hom en ander navorsers insig gegee het oor volhoubare praktyke binne en buite die landbousektor.
Saterdag 22 Desember
Eloise Pretorius praat met Johan Ehlers en Breyton Milford van Agri-Expo oor die Statebond Landboukongres. Milford is een van 15 jong landbouleiers van Statebondlande wat onlangs aangestel is om 'n missie te onderneem om ander opkomende boere met kennis by te staan.
Dolla leer by Dienkie en Dieter van padveiligheid.
'n Braunvieh-boer, Fanie Els, vertel van sy deelname aan die Veeplaas-kuddeprojek, wat saam met telersgenootskappe en landbouskole onder die vaandel van die nuutgestigte PLAAS Landboujeugstigting plaasvind. Die skoolhoof van Unicom, Francois Hatting, gesels oor die skool se deelname aan spesifiek die Braunvieh-projek. Daar is ook 'n breedvoerige gesprek met Schalk Greyling van Stamboek SA oor die een, twee, drie van suksesvolle diereteling. En Dawie Maree van FNB Landbou bied 'n oorsig van die landbouvooruitsigte vir aanstaande jaar.
Al kom boelies soms vermakerig, aanvallend of onbeskof voor, lyk dit tog of daar diep binne-in hulle 'n mens is - die regte hy of sy, wat anders kan wees. Sal die regte jy opstaan?
Mariska Jaars is die wenner van vanjaar se Agri's Got Talent-kompetisie vir plaaswerkers in die Wes-Kaap. Sy sing die bekende Kerslied, Stille Nag, en daarna gesels Lise Roberts met haar. Japie Grobler van die Agri Securitas Trustfonds vertel meer van die welslae wat dié fonds bereik het die afgelope jaar. En Albert Loubser, die redakteur van Veeplaas, gee 'n Kersboodskap aan veeprodusente.